b'\n_START_ARTICLE_\nC\xc4\x83pitanul America: R\xc4\x83zboinicul iernii\n_START_SECTION_\nPrezentare\n_START_PARAGRAPH_\nLa doi ani dup\xc4\x83 b\xc4\x83t\xc4\x83lia din New York, Steve Rogers lucreaz\xc4\x83 \xc3\xaen Washington D.C. pentru agen\xc8\x9bia de spionaj S.H.I.E.L.D. aflat\xc4\x83 sub conducerea lui Nick Fury, \xc3\xaen timp ce se adapteaz\xc4\x83 la societatea contemporan\xc4\x83. Rogers \xc8\x99i agentul Natasha Romanoff sunt trimi\xc8\x99i cu echipa anti-terorist\xc4\x83 a S.H.I.E.L.D. numit\xc4\x83  S.T.R.I.K.E., condus\xc4\x83 de agentul Brock Rumlow, s\xc4\x83 elibereze ostaticii la bordul unei nave S.H.I.E.L.D. din m\xc3\xa2inile lui Georges Batroc \xc8\x99i mercenarii s\xc4\x83i. \xc3\x8en timpul misiunii, Rogers descoper\xc4\x83 c\xc4\x83 Romanoff a a primit o alt\xc4\x83 sarcin\xc4\x83: s\xc4\x83 extrag\xc4\x83 date de la computerele navei pentru Fury. Rogers se \xc3\xaentoarce la Triskelion, sediul S.HI.E.L.D., pentru a discuta cu Fury \xc8\x99i este informat despre Proiectul Insight: trei transportatoare legate de sateli\xc8\x9bii de spionaj, concepute pentru a elimina \xc3\xaen mod preventiv amenin\xc8\x9b\xc4\x83rile. Neput\xc3\xa2nd decripta datele recuperate de Romanoff, Fury devine suspicios cu privire la Insight \xc8\x99i \xc3\xaei cere seniorului S.H.I.E.L.D. oficial Alexander Pierce s\xc4\x83 am\xc3\xa2ne proiectul._NEWLINE_\xc3\x8en drum spre \xc3\xaent\xc3\xa2lnirea cu agentul Maria Hill, Fury este atacat de ni\xc8\x99te oameni misterio\xc8\x99i condu\xc8\x99i de un asasin, numit "Winter Soldier". Fury scap\xc4\x83 \xc8\x99i se ascunde \xc3\xaen apartamentul lui Rogers, avertiz\xc3\xa2ndu-l pe acesta c\xc4\x83 S.H.I.E.L.D. este compromis. Fury este imediat \xc3\xaempu\xc8\x99cat de Winter Soldier, dar reu\xc8\x99e\xc8\x99te s\xc4\x83-i dea lui Rogers un stick USB care con\xc8\x9bine date de pe nav\xc4\x83. Fury este declarat mort \xc3\xaen timpul interven\xc8\x9biei chirurgicale, iar Maria Hill \xc3\xaei recupereaz\xc4\x83 corpul. A doua zi, Pierce \xc3\xael cheam\xc4\x83 pe Rogers la Triskelion. C\xc3\xa2nd Rogers refuz\xc4\x83 s\xc4\x83 \xc3\xaemp\xc4\x83rt\xc4\x83\xc8\x99easc\xc4\x83 informa\xc8\x9biile de la Fury, Pierce \xc3\xael nume\xc8\x99te un fugar \xc8\x99i tr\xc4\x83d\xc4\x83tor. V\xc3\xa2nat de S.T.R.I.K.E., Rogers se \xc3\xaent\xc3\xa2lne\xc8\x99te cu Romanoff \xc8\x99i \xc3\xaempreun\xc4\x83 reu\xc8\x99esc s\xc4\x83 scape. Folosind datele de pe stick, ei descoper\xc4\x83 un bunc\xc4\x83r secret S.H.I.E.L.D. \xc3\xaen New Jersey, unde activeaz\xc4\x83 un supercomputer care con\xc8\x9bine con\xc8\x99tiin\xc8\x9ba conservat\xc4\x83 a decedatului profesor Hydra, Arnim Zola. Zola dezv\xc4\x83luie c\xc4\x83, \xc3\xaenc\xc4\x83 de c\xc3\xa2nd S.H.I.E.L.D. a fost fondat dup\xc4\x83 al doilea r\xc4\x83zboi mondial, Hydra a operat \xc3\xaen secret \xc3\xaen r\xc3\xa2ndurile sale, sem\xc4\x83n\xc3\xa2nd un haos global cu scopul de a face umanitatea s\xc4\x83 renun\xc8\x9be la libertate \xc3\xaen schimbul siguran\xc8\x9bei. Cei doi scap\xc4\x83 cu u\xc8\x99urin\xc8\x9b\xc4\x83 de c\xc4\x83tre o rachet\xc4\x83 care distruge bunc\xc4\x83rul \xc8\x99i \xc3\xae\xc8\x99i dau seama c\xc4\x83 Pierce este liderul Hydrei \xc3\xaen cadrul S.H.I.E.L.D._NEWLINE_Rogers \xc8\x99i Romanoff \xc3\xael recruteaz\xc4\x83 pe fostul para\xc8\x99utist militar Sam Wilson - cu care s-a \xc3\xaemprietenit Rogers cu pu\xc8\x9bin timp \xc3\xaen urm\xc4\x83 -  care de\xc8\x9bine o pereche de aripi mecanice ce \xc3\xaei permit s\xc4\x83 zboare \xc8\x99i este poreclit "Falcon". Deduc\xc3\xa2nd c\xc4\x83 agentul S.H.I.E.L.D.  Jasper Sitwell este un spion Hydra, ei \xc3\xael r\xc4\x83pesc \xc8\x99i \xc3\xael for\xc8\x9beaz\xc4\x83 s\xc4\x83 divulge c\xc4\x83 Zola a dezvoltat un algoritm de extragere a datelor care poate identifica poten\xc8\x9bialele amenin\xc8\x9b\xc4\x83ri pentru Hydra. Transportatoarele Insight vor c\xc4\x83l\xc4\x83tori peste tot pe planeta, folosind arme cu ghid prin satelit pentru a elimina aceste amenin\xc8\x9b\xc4\x83ri. Rogers, Romanoff \xc8\x99i Wilson sunt ambusca\xc8\x9bi de Winter Soldier, care \xc3\xael omoar\xc4\x83 pe Sitwell. \xc3\x8en timpul luptei, Rogers descoper\xc4\x83 c\xc4\x83 Winter Soldier este defapt Bucky Barnes, cel mai bun prieten al s\xc4\x83u din copil\xc4\x83rie, despre care a crezut c\xc4\x83 a murit \xc3\xaen timpul unei misiuni, dar de fapt a fost capturat \xc8\x99i experimentat de c\xc4\x83tre Hydra dup\xc4\x83 cel de-al doilea r\xc4\x83zboi mondial. Hill reu\xc8\x99e\xc8\x99te s\xc4\x83 salveze trioul \xc3\xaentr-o dubi\xc8\x9b\xc4\x83 \xc8\x99i \xc3\xaei duce la ascunz\xc4\x83toarea lui Fury, care \xc8\x99i-a \xc3\xaenscenat moartea, \xc8\x99i a preg\xc4\x83tit planul de a sabota transportoarele prin \xc3\xaenlocuirea cipurilor de control._NEWLINE_Dup\xc4\x83 ce membrii Consiliului de Securitate sosesc pentru a fi martori la lansarea transportatoarelor, Rogers transmite planul Hydrei tuturor celor de la Triskelion. Romanoff, deghizat\xc4\x83 ca unul dintre membrii Consiliului, \xc3\xael dezarmeaz\xc4\x83 Pierce. Fury sose\xc8\x99te \xc8\x99i \xc3\xael for\xc8\x9beaz\xc4\x83 pe Pierce s\xc4\x83 deblocheze baza de date S.H.I.E.L.D., astfel \xc3\xaenc\xc3\xa2t Romanoff s\xc4\x83 poat\xc4\x83 extrag\xc4\x83 informa\xc8\x9bii clasificate \xc8\x99i s\xc4\x83 expun\xc4\x83 publicului totul despre Hydra. Dup\xc4\x83 o lupt\xc4\x83, Fury \xc3\xael omoar\xc4\x83 pe Pierce. \xc3\x8entre timp, Rogers \xc8\x99i Wilson atac\xc4\x83 dou\xc4\x83 transportatoare \xc8\x99i \xc3\xaenlocuiesc chip-urile de controlo, dar Winter Soldier distruge costumul lui Wilson \xc8\x99i se lupt\xc4\x83 singur cu Rogers pe ultimul transportator. Rogers \xc3\xael d\xc4\x83 la o parte \xc8\x99i \xc3\xaenlocuie\xc8\x99te chipul final, permi\xc8\x9b\xc3\xa2ndu-i lui Hill s\xc4\x83 preia controlul \xc8\x99i s\xc4\x83 fac\xc4\x83 navele s\xc4\x83 se distrug\xc4\x83 reciproc. Rogers refuz\xc4\x83 s\xc4\x83 lupte cu Bucky \xc3\xaencerc\xc3\xa2nd s\xc4\x83-l fac\xc4\x83 s\xc4\x83-\xc8\x99i aduc\xc4\x83 aminte cine este, dar c\xc3\xa2nd nava se ciocne\xc8\x99te de Triskelion, Rogers cade \xc3\xaen r\xc3\xa2ul Potomac. Bucky \xc3\xael salveaz\xc4\x83 pe Rogers care este incon\xc8\x99tient, iar apoi dispare \xc3\xaen p\xc4\x83dure. _NEWLINE_Cu S.H.I.E.L.D. \xc3\xaen dezordine, Romanoff apare \xc3\xaen fa\xc8\x9ba unei subcomitete a Senatului, iar Fury, care continu\xc4\x83 s\xc4\x83 lase lumea s\xc4\x83-l considere mort, se \xc3\xaendreapt\xc4\x83 spre Europa de Est \xc3\xaen c\xc4\x83utarea a ce a mai r\xc4\x83mas din Hydra. Rogers \xc8\x99i Wilson hot\xc4\x83r\xc4\x83sc s\xc4\x83-l g\xc4\x83seasc\xc4\x83 pe Bucky, \xc3\xaen timp ce Rumlow, care era un agent dublu pentru Hydra, are parte de spitalizare \xc3\xaen urma daunelor suferite \xc3\xaen timpul distrugerii Triskelionului._NEWLINE_\xc3\x8entr-o scen\xc4\x83 la mijlocul genericului, baronul Wolfgang von Strucker, \xc3\xaentr-un laborator din Hydra, proclam\xc4\x83 c\xc4\x83 "epoca miracolelor" a \xc3\xaenceput \xc3\xaen timp ce oamenii s\xc4\x83i de \xc8\x99tiin\xc8\x9b\xc4\x83 examineaz\xc4\x83 pe un sceptru plin de energie \xc8\x99i doi subiec\xc8\x9bi de testare: unul cu super vitez\xc4\x83 - cel\xc4\x83lalt cu puteri telekinetice. \xc3\x8entr-o alt\xc4\x83 scen\xc4\x83 dup\xc4\x83 credite, Bucky viziteaz\xc4\x83 un memorial al s\xc4\x83u la institu\xc8\x9bia Smithsonian.\n_START_SECTION_\nProduc\xc8\x9bie\n_START_PARAGRAPH_\nFilm\xc4\x83rile principale au \xc3\xaenceput la 1 aprilie 2013 la Raleigh Manhattan Beach Studios din Los Angeles, sub titlul Freezer Burn. Cheltuielile de produc\xc8\x9bie s-au ridicat la 170 milioane $.\n_START_SECTION_\nPrimire\n_START_PARAGRAPH_\nA avut \xc3\xaencas\xc4\x83ri de peste 714 milioane $.'